Diari Oficial de la Generalitat Valenciana


Sumari del DOGV 9470, del 15-11-2022 (2022/10798)

RESOLUCIÓ de 26 d'octubre de 2022, de la Conselleria d'Innovació, Universitats, Ciència i Societat Digital, d'execució de la Sentència número 598/2021, del Tribunal Superior de Justícia de la Comunitat Valenciana, Sala Contenciosa Administrativa, Secció Quarta, relativa a la Resolució de 10 de juny de 2019, de la mateixa conselleria, per la qual es convoquen per al curs acadèmic 2019-2020 les ajudes per a complementar les beques per mobilitat d'estudiants per estudis del programa «Erasmus» pertanyents a institucions públiques d'educació superior de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9470

Data del DOGV
:   15-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10741


Data del document
:   26-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 26 d'octubre de 2022, de la Conselleria d'Innovació, Universitats, Ciència i Societat Digital, d'execució de la Sentència número 598/2021, del Tribunal Superior de Justícia de la Comunitat Valenciana, Sala Contenciosa Administrativa, Secció Quarta, relativa a la Resolució de 10 de juny de 2019, de la mateixa conselleria, per la qual es convoquen per al curs acadèmic 2019-2020 les ajudes per a complementar les beques per mobilitat d'estudiants per estudis del programa «Erasmus» pertanyents a institucions públiques d'educació superior de la Comunitat Valenciana. [2022/10730]  
La Sentència número 598/2021, de 23 de novembre, de la Sala Contenciosa Administrativa, Secció Quarta, del Tribunal Superior de Justícia de la Comunitat Valenciana, en el recurs contenciós administratiu número 339/2019 desestima la causa d'inadmissibilitat per falta de legitimació plantejada per la Generalitat Valenciana i estima el recurs interposat per la Universitat Catòlica Sant Vicent Màrtir contra l'esmentada resolució, aplicant la doctrina establida en la sentència del Tribunal Constitucional 191/2020 de 17 de desembre i en la sentència del Tribunal Constitucional de 25 de gener de 2021 que va anul·lar aquells preceptes que limitaven el gaudi de les beques exclusivament als alumnes matriculats en centres públics, per la qual cosa la declara nul·la i la deixa sense efecte.  
Aquesta sentència ha sigut declarada ferma; i conforme amb l'article 103.2 de la Llei de la jurisdicció contenciosa administrativa, «les parts estan obligades a complir les sentències en la forma i termes que en aquestes es consignen».   
Per tot això resolc:  
  
Primer  
Declarar nul·les, en execució de sentència, totes les referències que, directament o indirectament, limiten exclusivament als estudiants d'universitats públiques les ajudes per a complementar beques per mobilitat d'estudiants per estudis del programa «Erasmus» pertanyents a institucions públiques d'educació superior de la Comunitat Valenciana, per al curs acadèmic 2019-2020, en la Resolució de 10 de juny de 2019, de la Conselleria d'Innovació, Universitats, Ciència i Societat Digital, de convocatòria de les esmentades ajudes. Aqueixes referències han de considerar-se suprimides.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra la present resolució podrà promoure's, per les parts legitimades, un incident d'execució de sentència davant el Tribunal Superior de Justícia de la Comunitat Valenciana, Sala Contenciosa administrativa, Secció Quarta, de conformitat amb el que es disposa en els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 26 d'octubre de 2022.- La consellera d'Innovació, Universitats, Ciència i Societat Digital: Josefina Bueno Alonso.